text: Джей Ло се завръща на големия екран с нова романтична комедия! - Известни - Edna.bg
  Имаме страхотни новини: Дженифър Лопес най-сетне реши да се снима в още една романтична комедия и ние нямаме търпение да я видим!
  Фенки сме ѝ още от "Петзвезден романс" и "Сватбеният агент", а сега към тях се присъединява и филм със заглавието "Second Act".
  Вчера излезе официалният трейлър към лентата, в който ще имаме удоволствието да се насладим на Джей Ло в главната роля. Тя ще влезе в образа на 40-годишна омъжена жена, а екранният ѝ съпруг ще бъде изигран от актьора Майло Вентимиля.
  Историята е следната - героинята на Джей Ло работи в супермаркет, но се урежда с интервю за престижна работа, след като синът на най-добрата ѝ приятелка поукрасява CV-то ѝ доста, което води до редица комични ситуации, включително Джей Ло, която се опитва да говори мандарин и обяснява защо има снимка с Барак Обама.
  Във филма певицата ще си партнира още с тийн звездата Ванеса Хъджинс и с най-добрата си приятелка в реалния живот - актрисата Леа Ремини. Очертава се филмът да бъде много забавен, разпускащ и сгряващ душата - точно това, което трябва да бъде една романтична комедия с любимата ни Дженифър Лопес!